Source: http://docplayer.ro/177011093-Modific%C4%83rile-%C5%9Fi-complet%C4%83rile-la-statutul.html
Timestamp: 2020-07-08 04:34:25+00:00
Document Index: 29186784

Matched Legal Cases: ['Articolul 1', 'Articolul 3', 'Articolul 5', 'Articolul 7', 'Articolul 8', 'Articolul 10', 'Articolul 12', 'Articolul 14', 'Articolul 14', 'Articolul 14', 'Articolul 14', 'Articolul 15', 'Articolul 16', 'articolul 17', 'Articolul 18', 'Articolul 19', 'Articolul 20', 'Articolul 21', 'Articolul 22', 'Articolul 23', 'Articolul 24', 'articolul 27', 'articolul 27', 'articolul 27', 'articolul 28', 'articolul 33']

MODIFICĂRILE ŞI COMPLETĂRILE LA STATUTUL - PDF Descărcare gratuită
MODIFICĂRILE ŞI COMPLETĂRILE LA STATUTUL
Download "MODIFICĂRILE ŞI COMPLETĂRILE LA STATUTUL"
Beniamin Georgescu
1 MODIFICĂRILE ŞI COMPLETĂRILE LA STATUTUL ASOCIAłIEI ORAŞELOR DIN ROMÂNIA din perioada reconfirmate la Adunarea Generală din data de desfăşurată la Eforie, jud. Constanţa. 1. Articolul 1 se modifică şi va avea următorul cuprins:,, Art.1 (1) Unităţile administrativ-teritoriale din România organizate potrivit legii ca oraşe se constituie, în baza Legii nr. 246/2005 şi potrivit prezentului Statut, în Asociaţia Oraşelor din România, denumită în continuare Asociaţia. (2) Logotipul - AOR (şi anume iniţialele Asociaţia Oraşelor din România), ca elemente de identitate vizuală, este scris cu un font standard Arial, drept. (3) Asociaţia îşi poate defini şi alte elemente de identitate vizuală antet, elemente ale paginii de corespondenţă şi altele prin decizia Consiliului Director. 2. Articolul 3 aliniatele (1) şi (2) se modifică şi se adaugă aliniatul (3) şi vor avea următorul cuprins:,,art.3 (1) Sediul Asociaţiei este în Bucureşti, Sector 1, Piaţa Presei Libere, nr. 1, corp C 3, etaj 3, camerele 314,315, 316. (2) În oraşul în care îşi desfăşoară activitatea ca primar preşedintele AOR funcţionează un birou de reprezentare. (3) Schimbarea sediului Asociaţiei şi înfiinţarea unor birouri de reprezentare ale AOR, altele decât cel prevăzut la aliniatele anterioare, pot fi făcute prin decizia Consiliului Director al AOR. 3. Articolul 5 aliniatul (c) se modifică şi va avea următorul cuprins:,, c) organizarea unor activităţi proprii pentru formarea şi perfecţionarea profesională a aleşilor locali, a funcţionarilor publici şi a celorlalţi angajaţi din aparatul de specialitate, din societăţile şi regiile subordonate autorităţilor din administraţia publică locală; 4. Articolul 7 aliniatul (1) se modifică şi va avea următorul cuprins:,,art.7 (1) Pot avea calitatea de membru unităţile administrativ-teritoriale din România organizate potrivit legii ca oraşe; 5. Articolul 8 se modifică şi va avea două aliniate (1) şi (2) cu următorul cuprins: Art.8 (1) Aderarea la Asociaţie se face la cererea scrisă a primarului, adresată Consiliului Director, urmată de Hotărârea Consiliului Local al asociatului, referitoare la aderare. (2) Calitatea de membru al asociaţiei se dobândeşte de la data deciziei Consiliului Director de constatare a îndeplinirii condiţiilor de aderare. 6. Articolul 10 aliniatul (d) se modifică şi se adaugă trei aliniate (e), (f) şi (g) cu următorul cuprins:,, d) să achite cotizaţia pentru anul în curs, stabilită de Adunarea Generală a Asociaţiei, până la data de 31 martie a fiecărui an; e) asociaţii care nu-şi achită cotizaţia până la acest termen, decad din dreptul de a participa la adoptarea hotărârilor de către adunarea generală, până la onorarea acestei obligaţii şi nu beneficiază de acţiunile şi programele finanţate de asociaţie; f) în intervalul în care reprezentantul asociatului nu îşi îndeplineşte obligaţiile prevăzute de prezentul Statut reprezentantul acestuia poate fi înlocuit, prin decizia Consilului Director al AOR, din funcţiile alese, cu un membru supleant din cadrul regiunii respective; g) în cazul în care reprezentantul asociatului nu îşi îndeplineşte obligaţiile prevăzute de prezentul Statut reprezentantul acestuia poate fi înlocuit temporar sau definitiv, prin decizia
2 Consilului Director al AOR, din funcţiile de reprezentare a Asociaţiei, în care a fost desemnat. 7. Articolul 12 aliniatul (b) şi (c) se modifică şi vor avea următorul cuprins:,,b) neplata cotizaţiei anuale, timp de mai multi ani de la data expirării termenului prevăzut la art.10 lit. c) alte situaţii deosebite defavorabile asociaţiei, constatate prin decizie a Consiliului Director. 8. Articolul 14 se introduce un aliniat nou (d-1) care va avea următorul cuprins: d-1) stabilirea cuantumului cotizaţiei; 9. Articolul 14 aliniatul (h) se modifică şi va avea următorul cuprins:,,h) confirmarea asocierii sau afilierii la alte organizaţii naţionale sau internaţionale, aprobate prin decizia Consiliului Director; 10. Articolul 14 aliniatele (j) şi (k) se abrogă ; 11. Articolul 14 noul aliniat (k) şi aliniatul (l) nou introdus vor avea următorul conţinut:,,k) confirmarea procedurilor pentru alegeri în asociaţie, la propunerea Consiliului Director; l) alegerea Preşedintelui, Prim-vicepreşedintelui, Secretarului asociaţiei, a membrilor Consiliului Director şi a Comisiei de cenzori prin procedura aprobată conform art. 14, lit. k) corelat cu art. 19, lit. v). 12. Articolul 15 aliniatul (2) se modifică şi va avea următorul cuprins:,,(2) Convocarea Adunării Generale se face cu cel puţin 10 zile înaintea sesiunilor. În caz de maximă urgenţă, convocarea Adunării Generale se poate face într-un termen mai scurt. 13. Articolul 16 se modifică şi va două aliniate (1) şi (2) care vor avea următorul cuprins:,,art.16 (1) Sesiunile sunt statutare dacă participă cel puţin jumătate plus unu din totalul membrilor asociaţiei. Ele sunt conduse de către Preşedinte. (2) Dacă la o Adunare Generală, convocată în condiţiile actualului Statut, nu participă cel puţin jumătate plus unu din totalul membrilor asociaţiei, aceasta se poate convoca din nou şi va fii considerată statutară cu participarea membrilor asociaţiei prezenţi, dar nu mai puţin de o treime din total membrilor. 14. La articolul 17 se introduce un nou aliniat (c) cu următorul cuprins:,,(3) Hotărârile sunt semnate de preşedintele, prim-vicepreşedintele şi de secretarul asociaţiei. 15. Articolul 18 se modifică şi va avea următorul conţinut :,,Art.18 (1) Consiliul Director asigură punerea în executare a hotărârilor Adunării Generale se compune din 24 membri şi este format din Preşedinte, Primvicepreşedinte, Secretar şi câte trei membri pentru fiecare regiune de dezvoltare, de la 1 la 7, stabilite conform legii, pe o perioadă de 4 ani. Adunarea Generală alege un număr de cel mult 21 supleanţi, în aceleaşi condiţii de reprezentare teritorială echilibrată. (2) Oraşele din regiunea 8 vor fi cuprinse în regiunea 3, împreună cu cele din această regiune. (4) Preşedintele, Primvicepreşedintele şi Secretarul asociaţiei sunt aleşi de reprezentanţii membrilor asociaţiei, în cadrul adunării generale extraordinare, organizată în maxim trei luni după luna în care s-au desfăşurat alegerile locale generale, conform art. 14, lit. k) şi l), corelat cu art. 19, lit. v). (5) Ceilalţi membri ai Consiliului Director sunt aleşi prin votul reprezentanţilor membrilor asociaţiei din fiecare regiune în cadrul alegerilor pe regiuni, desfăşurate la adunarea generală extraordinară în care sunt aleşi Preşedintele, Primvicepreşedintele şi Secretarul asociaţiei, prin procedura aprobată conform art. 14, lit. k).
3 (6) Dintre cei trei membri aleşi, ai fiecăreia din cele 7 regiuni de dezvoltare, unul va fi ales vicepreşedinte, conform procedurilor privind desfăşurarea alegerilor prevăzute la art. 14, lit. k) şi l). (7) Membri ai Consiliului Director al asociaţiei pot fi doar persoanele care, potrivit prezentului statut, reprezintă ca primar oraşele membre ale asociaţiei. (8) Funcţiile de reprezentare pot fi ocupate de persoanele care, potrivit prezentului statut, reprezintă membri asociaţiei sau cele desemnate de conducerea asociaţiei. (9) Pierderea calităţii de reprezentant al membrului asociaţiei atrage decăderea din funcţia aleasă sau numită. (10) Dacă preşedintele îşi pierde calitatea de primar, obligaţiile şi drepturile acestuia vor fi preluate, până la alegerea unui nou preşedinte de către adunarea generală a asociaţiei, de membrul Consiliului Director cu funcţia cea mai înaltă; în situaţia funcţiilor de acelaş rang, ordinea de prioritate corespunde cu ordinea de numerotare a regiunilor de dezvoltare, de la unu la şapte. 16. Articolul 19 se modifică şi va avea aurmătorul cuprins:,,art.19 În exercitarea competenţei sale, Consiliul Director: a) asigură conducerea asociaţiei în intervalul dintre sesiunile Adunării Generale; b) aprobă şi prezintă Adunării Generale: b.1. raportul de activitate pe perioada anterioară; b.2. execututia bugetului de venituri şi cheltuieli; b.3. bilanţul contabil; b.4. proiectul bugetului de venituri şi cheltuieli; b.5. proiectele iniţiate de asociaţie sau în care aceasta este partener, bugetele şi celelalte documente esenţiale ale acestora; b.6. planul anual de activităţi şi priorităţile pentru AOR; b.7. pachetul de servicii prestate de A.O.R; b.8. deciziile cu privire la primirea de noi membrii între Adunările Generale; b.9. modificarea şi completarea actului constitutiv şi/sau a statutului. c) formulează răspunsuri la solicitările şi sesizările membrilor asociaţiei; d) coordonează politica de personal a asociaţiei prin aprobarea organigramei, a ştatului de funcţii, a fişelor posturilor, a contractului de muncă şi a drepturilor persoanelor din executivul asociaţiei; e) convoacă Adunările Generale, propune ordinea de zi si asigură condiţiile necesare bunei desfăşurări a lucrărilor acestora; f) aprobă procedurile de comunicare a convocărilor; g) aprobă rectificarea bugetului de venituri şi cheltuieli, cu votul majoritatii membrilor săi; h) aprobă formele şi mijloacele folosite pentru realizarea obiectivelor asociaţiei, prin organizeazarea unor activităţi de natura celor menţionate la art. 6, dela lit. a) la lit.g); i) adoptă declaraţii şi face recomandări în probleme ce intră în competenţa sa; j) emite instrucţiuni, recomandări, acorduri şi avize pentru autorităţile administraţiei publice centrale, serviciile / intituţiile publice desconcentrate / descentralizate, după caz, imstituţii ale prefecţilor, consilii judeţene sau alţi parteneri, la cererea acestora sau din proprie iniţiativă; k) colaborează şi cooperează cu celelalte structuri asociative ale colectivităţilor locale (judeţe, municipii, comune) constituite pe plan naţional; l) colaborează cu autorităţile administraţiei publice centrale administraţia prezidenţială, ministere şi alte entităţi guvernamentale, comisiile parlamentare cu serviciile publice desconcentrate, descentralizate, după caz, prefecţi, precum şi cu autorităţi ale administraţiei publice centrale cu privire la problemele deosebite care sunt sesizate asociaţiei ş.a; m) informează adunarea generală asupra activităţii proprii desfăşurate între sesiuni, precum şi asupra principalelor probleme ce apar în activitatea economico-socială a oraşelor; n) asigură realizarea drepturilor şi obligaţiilor Asociaţiei în cadrul organismelor la care este asociată sau afiliată, precum şi a măsurilor rezultate din documentele de colaborare/cooperare, după caz;
4 o) numeşte un purtător de cuvânt, care poate fi şi din afara Asociaţiei şi stabileşte competenţele şi atribuţiile acestuia; p) poate împuternici una sau mai multe persoane, atât dintre cele care au calitatea de reprezentanţi ai membrilor asociaţiei, cele care au funcţii executive, cât şi din afara asociaţiei, pentru desfăşurarea unor activităţi în interesul asociaţiei; r) îndeplineşte orice alte atribuţii prevăzute în prezentul statut sau stablite de Adunarea Generală; s) acordă distincţii în nume propriu şi face nominalizări pentru distincţii şi decoraţii acordate de către alte instituţii pentru membrii AOR sau alte persoane sau instituţii; t) aprobă elemente de identitate vizuală şi modificarea acestora; u) aprobă schimbarea sediului Asociaţiei şi înfiinţarea unor birouri de reprezentare ale AOR; v) aprobă şi propune spre confirmare Adunării Generale procedurile pentru alegerea preşedintelui, primvicepreşedintelui şi secretarului asociaţiei, cât şi pentru alegerea membrilor CD din fiecare regiune şi a Comisiei de Cenzori, la propunerea Preşedintelui; 17. Articolul 20 se modifică şi va avea aurmătorul cuprins:,,art. 20 (1) Consiliul Director se întruneste cel puţin o dată pe trimestru sau ori de câte ori este necesar, la cererea Preşedintelui sau a cel puţin o treime din numărul membrilor săi. (2) La întrunirile Consiliului Director pot participa reprezentanţii membrilor asociaţiei şi alte persoane invitate. (3) Şedinţele Consiliului Director sunt constituite statutar dacă la ele participă majoritatea reprezentanţilor membrilor săi şi adoptă decizii cu votul majorităţii reprezentanţilor membrilor prezenţi. În caz de paritate procedura de vot se repetă. Dacă şi după a doua votare rezultatul este paritar, Preşedintele poate decide. (4) Dacă membrul Consiliului Director nu poate fi prezenţ, acesta poate delega dreptul de vot unui reprezentant din unitatea administrativ-teritorială a acestuia sau unui membru supleant din regiunea sa. (5) Deciziile luate de Consiliul Director, în limitele legii şi ale prezentului statut sunt obligatorii pentru toţi membrii asociaţiei şi sunt semnate de preşedintele, prim-vicepreşedintele şi de secretarul Asociaţiei; 18. Articolul 21 se modifică şi va avea aurmătorul cuprins:,,art. 21 Lucrările Adunărilor Generale şi ale Consiliului Director se consemnează în procese-verbale semnate de preşedintele, prim-vicepreşedintele şi de secretarul asociaţiei. 19. Articolul 22 se modifică şi va avea aurmătorul cuprins: Art. 22 Consiliul Director îşi poate elabora un regulament propriu de funcţionare. 20. Articolul 23 aliniatul (1) se modifică şi va avea aurmătorul cuprins:,,art. 23 (1) Preşedintele asociaţiei este ordonator de credite şi îndeplineşte următoarele atribuţii principale: a) conduce lucrările Adunării Generale, asistat de către ceilalţi membri ai Consiliului Director; b) convoacă sedinţele Consiliului Director şi conduce lucrările acestuia; c) reprezintă Asociaţia în relaţiile cu persoanele fizice şi juridice, române sau străine, precum şi în orice alte împrejurări şi semnează actele juridice încheiate în numele Asociaţiei; d) semnează actele şi documentele adoptate de Adunarea Generală şi/sau Consiliul Director, precum şi pe cele emise personal; e) stabileşte, prin consultări cu ceilalţi membri ai Consiliului Director, competenţele şi atribuţiile Prim-vicepreşedintelui, Secretarului, Vicepresedinţilor şi a celorlalţi membri ai Consiliului Director; f) coordonează activitatea comisiilor de specialitate, grupurilor de lucru şi a corpurilor profesionale;
5 g) urmăreşte şi asigură aducerea la îndeplinire a hotărârilor şi măsurilor adoptate de Adunarea Generală, precum şi a deciziilor şi măsurilor adoptate de Consiliul Director; h) exercită controlul şi îndrumarea activităţilor membrilor Consiliului Director; i) asigură, împreună cu Prim-vicepreşedintele şi Secretarul, predarea gestiunii patrimoniului, a arhivei şi transmiterea informaţiilor necesare bunei funcţionări în continuare a asociaţiei către noul Consiliu Director; j) exercită orice alte atribuţii prevăzute în statut, stabilite de Adunarea Generală ori încredinţate de Consiliul Director; k) Preşedintele îşi poate delega, temporar atribuţiile unui alt membru al Consiliului Director sau al executivului Asociaţiei; l) pune în aplicare politica de personal a Asociaţiei, aprobată de Consiliul Director, prin semnarea contractelor de muncă, stabilirea responsabilităţilor şi asigurarea drepturilor persoanelor din executivul asociaţiei; m) stabileşte, prin consultări cu Prim-vicepreşedintele, Secretarul, Vicepreşedinţii şi ceilalţi membri ai Consiliului Director atribuţiile preşedintelui executiv, ale directorului executiv şi ale celorlalte persoane angajate în asociaţie şi poate delega atribuţiile de ordonator de credite al asociaţiei preşedintelui executiv. 21. Articolul 24 se modifică şi va avea aurmătorul cuprins:,,art. 24 (1) Consiliul Director poate constitui comisii de specialitate, grupuri de lucru şi corpuri profesionale, temporare sau permanente, în toate domenile de activitate care au legatură cu activitatea Asociaţiei, regulamentele de funcţionare şi componenţa acestora; (2) Consiliul Director constituie, de regulă în prima şedinţă de după alegerea sa, Consiliul Consultativ al AOR şi desemnează membrii acestuia. (3) Consiliul Consultativ al AOR este o structură formată din câte un reprezentant din fiecare judeţ, are rol de for de dezbatere şi se întâlneşte o dată pe an între sesiunile Adunării Generale. 22. La articolul 27 aliniatul (1) litera (g) se modifică şi va avea aurmătorul cuprins:,,g) venituri realizate din activităţi diverse, desfăşurate în nume propriu sau din colaborarea cu parteneri, pentru consultanţă, asistenţă, expertiză, formare profesională şi alte activităţi. 23. La articolul 27 aliniatul (1) se introduce litera (h) care va avea aurmătorul cuprins:,,h) venituri realizate din activităţi desfăşurate în nume propriu sau din colaborarea cu diverşi parteneri, în cadrul unor proiecte finanţate din fonduri externe asociaţiei; 24. La articolul 27 aliniatul (2) se desfiinţeză. 25. La articolul 28 se introduce aliniatul (2) care va avea aurmătorul cuprins:,,(2) Asociaţia poate înfiinţa societăţi comerciale. Dividendele obţinute de Asociaţie din activităţile acestor societăţi comerciale, dacă nu se reinvestesc în aceleaşi societăţi comerciale se investesc obligatoriu pentru realizarea scopului şi obiectivelor Asociaţiei. 25. La articolul 33 aliniatele (4) şi (5) se modifică şi va avea aurmătorul cuprins:,,(4) Prezenta formă cuprinde toate modificările anterioare aduse statului Asociaţiei Oraşelor din România din perioada şi se înregistrează statutul în varianta aprobată la Adunarea Generală din data de desfăşurată la Eforie, jud. Constanţa. (5) Reprezentarea asociaţiei în instanţă pentru înregistrarea statutului, cu modificările şi completările aprobate de Adunarea Generală se face de o persoană împuternicită în acest sens.